खौरां मेलाव बिथां सरकारआ बुंबाओ जे बेंगली हारिनि मानसि जाना एस सि फरायसा आफादनि जारिमिनखौ फरायाखैब्ला थाबैनो बुजिना लानाया मोजां होन्ना बिथोन होयो ৷लोगोसेयैनो बिथां श्यामल सरकारआ यदि बिपिएफनि जाना खामानि मावाखैब्ला मानो बिटिसिनि मावफुंगिरि सोद्रोमानि न’आव जिरायो होन्ना सोंलु सोङो৷ बेखायनो जायफोरा एससि फरायसा आफादनि मुङाव बेंगली हारिखौ बाहागो-बाहागो खालामदों होन्ना बुंदों बिथां मोनासो बे राजखान्थिखौ खालामदों होन्नानै बुङो। एससि फरायसा आफादआ खुलाखुलिभावै प्रमद बर’ दैदेन्नाय इउपिपिएल दोलोखौ मदद खालामदों होन्ना फोरमायो एससि फरायसा आफादनि आफादगिरि प्रदीप सरकारआ৷ बेरा फारसे बे खौरां मेलावनो इउपिपिएलनि आफादनि नेहाथारि सपन दासआबो बाहागो लाना श्यामल सरकार आरो बिथांमोननि हान्जाखौ बेंगली समाजखौ लाना बायदि बांसावनायनिफ्राय गोजानाव थानांगौ होन्नानै हुमखि हरदों৷ टंलायाव जानाय दिनैनि बे एससि फरायसा आफादनि खौरां मेलाव अदालगुरि जिला आफादनि आफादगिरि प्रेमानन्द दासजों लोगोसे टंला,कलाइगाव, डिमाकुसि,नालापारा, राजागर बायदि ओनसोलनि एससि फरायसा आफादनि माखासे मावथि सोद्रोमाफोरा बाहागो लादोंमोन৷